Työnhakuvelvoitteen tiukentamisen lisäksi hallitus on HS:n saamien tietojen mukaan uudistamassa koko työttömyysturvan karenssijärjestelmää ja keventämässä rangaistuksia.

Hallitus aikoo velvoittaa työttömät hakemaan rangaistuksen uhalla vähintään neljää työpaikkaa kuukaudessa, käy ilmi HS:n näkemästä muistiosta. Asian vahvistavat myös useat lähteet.

Työministeri Jari Lindströmin (sin) tavoitteena on saattaa hallituksen esitys lausuntokierrokselle jo juhannuksen jälkeen. Tällä hetkellä hallituksen ehdotukset ovat työmarkkinakeskusjärjestöjen arvioitavina, ja lopullisen esitysluonnoksen yksityiskohtiin voi vielä tulla muutoksia.